techiaith/cofnodycynulliad_en-cy huggingface dataset:
English: Well, I'm sure, Dirprwy Lywydd, that Peter Fox, for whom I have great respect as a leader, is very grateful that he is a council leader in Wales and not in England. By working hard all over the summer, we managed to reduce the gap in revenue support grant to 0.3 per cent - less than £15 million. Cuts that are facing English local authorities next year, were they to be translated into Welsh terms, would be £65 million-worth of cuts in RSG budgets for Welsh local authorities. So, I'm quite certain that the Conservative leader of Monmouth is very grateful he is living in Labour Wales rather than under the regime of his own party. The general point that the Member makes, however, I think is a sensible one of course. When money is as short as it is, and when it reduces every year, everybody has to focus on trying to make that money go further, to use innovation, to have new ideas. My colleague Vaughan Gething has used £30 million of the health consequential to put that on the table of the regional partnership boards in Wales, where decisions have to be signed off jointly between the health board and the constituent local authorities. And I think increasing that budget in that way puts a new premium on the ability of those authorities to act in the imaginative way that Mark Isherwood mentioned.
Welsh: Wel, rwy'n siŵr, Ddirprwy Lywydd, fod Peter Fox, dyn y mae gennyf barch mawr tuag ato fel arweinydd, yn ddiolchgar iawn ei fod yn arweinydd cyngor yng Nghymru, ac nid yn Lloegr. Drwy weithio'n galed dros yr haf, llwyddasom i leihau'r bwlch yn y grant cynnal refeniw i 0.3 y cant - llai na £15 miliwn. Byddai'r toriadau sy'n wynebu awdurdodau lleol Lloegr y flwyddyn nesaf, pe baent yn cael eu trosi ar gyfer Cymru yn cyfateb i £65 miliwn o doriadau yng nghyllidebau'r grant cynnal refeniw ar gyfer awdurdodau lleol yng Nghymru. Felly, rwy'n sicr fod arweinydd Ceidwadol Mynwy yn ddiolchgar iawn ei fod yn byw yn Nghymru'r Blaid Lafur, yn hytrach nag o dan drefn ei blaid ei hun. Credaf fod y pwynt cyffredinol a wna'r Aelod, fodd bynnag, yn un synhwyrol, wrth gwrs. Pan fo arian mor brin ag y mae, ac yn lleihau bob blwyddyn, mae'n rhaid i bawb ganolbwyntio ar geisio sicrhau bod yr arian hwnnw'n mynd ymhellach, ar ddefnyddio arloesedd, ar gael syniadau newydd. Mae fy nghyd-Aelod, Vaughan Gething, wedi defnyddio £30 miliwn o gyllid canlyniadol iechyd i'w gyflwyno i'r byrddau partneriaeth rhanbarthol yng Nghymru, lle mae'n rhaid i'r bwrdd iechyd a'r awdurdodau lleol cyfansoddol gymeradwyo penderfyniadau ar y cyd. A chredaf fod cynyddu'r gyllideb yn y modd hwnnw yn rhoi gwerth newydd ar allu'r awdurdodau i weithredu yn y ffordd ddychmygus a nododd Mark Isherwood.
English: Does the Cabinet Secretary accept that it is difficult to define preventative spend? For example, spending on home social care is preventative of needing residential care and hospital care. Expenditure on GPs is also preventative of hospital care. Would it not be better to define the expenditure as that which provides long-term good?
Welsh: A yw Ysgrifennydd y Cabinet yn derbyn ei bod yn anodd diffinio gwariant ataliol? Er enghraifft, mae gwario ar ofal cymdeithasol yn y cartref yn atal yr angen am ofal preswyl a gofal ysbyty. Mae gwariant ar feddygon teulu hefyd yn atal gofal ysbyty. Oni fyddai'n well diffinio'r gwariant fel yr hyn sy'n darparu budd hirdymor?
English: I thank Nick Ramsay for that question. Last week, I published the outline draft budget for 2019-20, which set out its main building blocks. The detailed draft budget will be published on 23 October. It will show continued investment in the Monmouth constituency in schools, in Welsh-medium education, in housing and in transport as we align our spending to the issues that matter most to people in Wales.
Welsh: Diolch i Nick Ramsay am ei gwestiwn. Yr wythnos diwethaf, cyhoeddais y gyllideb ddrafft amlinellol ar gyfer 2019-20, a oedd yn nodi ei phrif flociau adeiladu. Bydd y gyllideb ddrafft fanwl yn cael ei chyhoeddi ar 23 Hydref. Bydd yn dangos buddsoddiad parhaus yn etholaeth Mynwy mewn ysgolion, mewn addysg cyfrwng Cymraeg, mewn tai ac mewn cludiant wrth inni alinio ein gwariant â'r materion sydd bwysicaf i bobl yng Nghymru.
English: Diolch, Cabinet Secretary, and you got the fact that I meant the constituency and not the town of Monmouth, as I assumed you would. Leaving aside whether or not Councillor Peter Fox wants to live in Wales or England, which does creep up in this Chamber every so often, I'm sure you'd agree with me - and certainly Peter Fox has said to me - that he would like Monmouthshire to get a bigger slice of the cake when it comes to local government funding, and that is obviously dependent on the funding formula that we think should be looked at. Leaving that aside, though, Cabinet Secretary, one area where the Welsh Government could make a difference in Monmouthshire would be to progress a Chepstow bypass - a solution to the congestion that is currently happening in Chepstow day in, day out and which is causing much misery to the residents of Chepstow and to commuters. I do appreciate that only a third of that bypass would be in Wales, so we do need to see support from the UK Government and, indeed, cross-border co-operation for that bypass to become a reality. Can you update us on any discussions that you've had with your colleague the Cabinet Secretary for transport or, indeed, with the Wales Office about the possibility of progressing that much-needed project and about the importance of the Welsh Government also getting support from the UK Government for it to become a reality?
Welsh: Diolch, Ysgrifennydd y Cabinet, ac fe ddealloch chi fy mod yn golygu'r etholaeth, ac nid Trefynwy, fel roeddwn yn tybio y byddech. Gan anghofio am funud ai yng Nghymru neu yn Lloegr y mae'r cynghorydd Peter Fox eisiau byw, sy'n codi yn y Siambr hon o bryd i'w gilydd, rwy'n siŵr y byddech yn cytuno - ac yn sicr, mae Peter Fox wedi dweud wrthyf - y byddai'n hoffi pe bai Sir Fynwy'n cael darn mwy o'r gacen mewn perthynas â chyllid llywodraeth leol, ac mae hynny'n amlwg yn dibynnu ar y fformiwla ariannu y credwn y dylid edrych arni. Gan anghofio hynny am funud, Ysgrifennydd y Cabinet, un ffordd y gallai Llywodraeth Cymru wneud gwahaniaeth yn Sir Fynwy fyddai drwy ddatblygu ffordd osgoi Cas-gwent - ateb i'r tagfeydd sydd i'w cael bob dydd yng Nghas-gwent ar hyn o bryd ac sy'n achosi llawer o boendod i drigolion Cas-gwent ac i gymudwyr. Rwy'n derbyn mai traean yn unig o'r ffordd osgoi honno a fyddai yng Nghymru, felly mae angen i ni gael cymorth gan Lywodraeth y DU, ac yn wir, cydweithredu trawsffiniol er mwyn i'r ffordd osgoi honno ddod yn realiti. A allwch roi'r wybodaeth ddiweddaraf inni ynglŷn ag unrhyw drafodaethau a gawsoch gyda'ch cyd-Aelod, Ysgrifennydd y Cabinet dros drafnidiaeth, neu yn wir, gyda Swyddfa Cymru ynglŷn â'r posibilrwydd o ddatblygu'r prosiect mawr ei angen hwnnw, ac ynglŷn â phwysigrwydd cefnogaeth Llywodraeth y DU i Lywodraeth Cymru er mwyn sicrhau ei fod yn cael ei wireddu?
English: I thank Nick Ramsay for that. The discussions with UK Government on this matter are indeed for my colleague Ken Skates to undertake, but I have recently discussed the Chepstow bypass issue with him. It's exactly as Nick Ramsay said: about a third of the distance and a third of the expenditure would rely on Welsh Government sources, and, in order to make that bypass worthwhile, we would have to secure the remainder of the expenditure and the investment from across our border. I know that my colleague Ken Skates is very aware of the pressures that face that town in relation to traffic, in relation to air quality and so on, and I know that he is very anxious to progress those discussions with the UK Government and to make sure that we can bring them to the table so that, between us both, we might be able to make this happen.
Welsh: Diolch i Nick Ramsay am hynny. Yn wir, mae'r trafodaethau gyda Llywodraeth y DU ar y mater hwn yn drafodaethau ar gyfer fy nghyd-Aelod, Ken Skates, ond rwyf wedi trafod mater ffordd osgoi Cas-gwent gydag ef yn ddiweddar. Mae'n union fel y dywedodd Nick Ramsay: byddai oddeutu traean o'r pellter a thraean o'r gwariant yn dibynnu ar ffynonellau Llywodraeth Cymru, ac er mwyn sicrhau bod y ffordd osgoi honno o fudd, byddai'n rhaid inni sicrhau gweddill y gwariant a'r buddsoddiad o'r ochr arall i'r ffin. Gwn fod fy nghyd-Aelod, Ken Skates, yn ymwybodol iawn o'r pwysau ar y dref honno mewn perthynas â thraffig, mewn perthynas ag ansawdd aer ac ati, a gwn ei fod yn awyddus iawn i fwrw ymlaen â'r trafodaethau hynny gyda Llywodraeth y DU ac i wneud yn siŵr y gallwn ddod â hwy at y bwrdd er mwyn inni allu sicrhau, gyda'n gilydd, fod hyn yn ddigwydd.
English: Can the Cabinet Secretary provide an update on the total capital investment in the new Grange University Hospital, which will serve the people living in south-east Wales?
Welsh: A all Ysgrifennydd y Cabinet roi'r wybodaeth ddiweddaraf inni ynglŷn â chyfanswm y buddsoddiad cyfalaf yn Ysbyty Athrofaol y Grange, ysbyty newydd a fydd yn gwasanaethu'r bobl sy'n byw yn ne-ddwyrain Cymru?
English: I thank Rhianon Passmore. The Grange University Hospital, which is, of course, very important to people living in the south-east of Wales, including Monmouth, is to receive funding of £350 million from the all-Wales capital programme. It is the largest financial scheme, Dirprwy Lywydd, in the whole of the NHS capital programme. It is in addition to the £217 million already provided for Gwent Clinical Futures. It is a recognition by this Welsh Government of the importance of the Grange University Hospital scheme to the future of acute medical services in this part of Wales.
Welsh: Diolch i Rhianon Passmore. Bydd Ysbyty Athrofaol y Grange, sy'n bwysig iawn i'r bobl sy'n byw yn ne-ddwyrain Cymru wrth gwrs, gan gynnwys Mynwy, yn derbyn £350 miliwn o gyllid o'r rhaglen gyfalaf ar gyfer Cymru gyfan. Ddirprwy Lywydd, dyma'r cynllun ariannol mwyaf yn holl raglen gyfalaf y GIG. Mae'n ychwanegol at y £217 miliwn a ddarparwyd eisoes ar gyfer rhaglen Dyfodol Clinigol Gwent. Mae'n dangos bod Llywodraeth Cymru yn cydnabod pwysigrwydd cynllun Ysbyty Athrofaol y Grange i ddyfodol y gwasanaethau meddygol acíwt yn y rhan hon o Gymru.
English: We'll now turn to party spokespeople to question the Cabinet Secretary for Finance, and first today is the Plaid Cymru spokesperson, Steffan Lewis.
Welsh: Trown yn awr at lefarwyr y pleidiau i holi Ysgrifennydd y Cabinet dros Gyllid, ac yn gyntaf heddiw mae llefarydd Plaid Cymru, Steffan Lewis.
English: Diolch, Dirprwy Lywydd. The regulations repealing the Law Derived from the European Union (Wales) Act 2018 were due to come into force on 3 October. My understanding is that that did not happen because a vote of the Assembly is required. So, in the first instance, can the Cabinet Secretary, putting on his Brexit hat, clarify that the continuity Act wasn't repealed by accident without a vote? That would put my mind at ease. And, secondly, if that did not happen, can he enlighten the Assembly as to why we have not been informed of a new date on the face of the regulations? What is the new date? And when will there be a vote in the National Assembly?
Welsh: Diolch, Ddirprwy Lywydd. Roedd y rheoliadau i ddiddymu'r Ddeddf Cyfraith sy'n Deillio o'r Undeb Ewropeaidd (Cymru) 2018 i fod i ddod i rym ar 3 Hydref. Rwy'n deall na ddigwyddodd hynny am fod angen pleidlais yn y Cynulliad. Felly, yn y lle cyntaf, a all Ysgrifennydd y Cabinet, gan wisgo ei het Brexit, ddweud yn glir na chafodd y Ddeddf parhad ei diddymu ar ddamwain heb bleidlais? Byddai hynny'n tawelu fy meddwl. Ac yn ail, os na ddigwyddodd hynny, a all roi gwybod i'r Cynulliad pam nad ydym wedi cael gwybod am ddyddiad newydd ar wyneb y rheoliadau? Beth yw'r dyddiad newydd? A phryd y cynhelir pleidlais yn y Cynulliad Cenedlaethol?
English: Well, it's very good to have the opportunity to set any Assembly Member's mind at ease, so let me do that to begin with by assuring the Member that our Act has not been repealed by accident. It does, as he said, require a vote on the floor of this Assembly. Finding time for the many things that have to be dispatched on the floor of the Assembly is a task that falls to my colleague the leader of the house, here. I know that she is endeavouring to find a slot at which that debate and that vote could be held, and, if it can be brought about, the ambition is to hold it this side of the half-term break.
Welsh: Wel, mae'n dda iawn cael cyfle i dawelu meddwl unrhyw Aelod o'r Cynulliad, felly gadewch imi wneud hynny i ddechrau drwy roi sicrwydd i'r Aelod nad yw ein Deddf wedi cael ei diddymu ar ddamwain. Fel y dywedodd, mae angen pleidlais ar lawr y Cynulliad hwn er mwyn gwneud hynny. Mae dod o hyd i amser ar gyfer y nifer o bethau sy'n rhaid eu cyflawni ar lawr y Cynulliad yn dasg i fy nghyd-Aelod, arweinydd y tŷ, yma. Gwn ei bod yn ymdrechu i ddod o hyd i amser er mwyn cynnal y ddadl a'r bleidlais honno, ac os gellir gwneud hynny, y bwriad yw eu cynnal cyn y toriad hanner tymor.
English: I thank him for putting my mind at rest, at least with the first part of his answer. The second part of his answer, though, does raise questions. Is the Government taking into consideration the Supreme Court case between the UK Government and the Scottish Government on the Scottish continuity legislation? Of course, my argument would be that we shouldn't be repealing our continuity Act under any circumstances at all, but, surely, from the Government's point of view, they would wish to await the outcome of the Supreme Court case between the Scottish and UK Governments, because that would completely change the face of the devolution set-up and approaches to EU withdrawal across these islands if we have one devolved administration that has a protective shield of continuity legislation and we would have voluntarily and needlessly given ours away. So, is he able to clarify that the Government is prepared to delay, if necessary, until we know the outcome of the Supreme Court case?
Welsh: Diolch iddo am dawelu fy meddwl, gyda rhan gyntaf ei ateb o leiaf. Mae ail ran ei ateb, fodd bynnag, yn codi cwestiynau. A yw'r Llywodraeth yn rhoi ystyriaeth i'r achos yn y Goruchaf Lys rhwng Llywodraeth y DU a Llywodraeth yr Alban ar ddeddfwriaeth parhad yr Alban? Wrth gwrs, buaswn yn dadlau na ddylem ddiddymu ein Deddf parhad ar unrhyw gyfrif, ond does bosib, o safbwynt y Llywodraeth, na fyddent yn awyddus i aros am ganlyniad achos y Goruchaf Lys rhwng Llywodraeth yr Alban a Llywodraeth y DU, gan y byddai hynny'n newid wyneb y trefniant datganoli a'r dulliau o ymadael â'r UE yn gyfan gwbl ar draws yr ynysoedd hyn pe bai gennym un weinyddiaeth ddatganoledig â tharian amddiffynnol o ddeddfwriaeth parhad a ninnau wedi cael gwared ar ein hun ni yn wirfoddol ac yn ddiangen. Felly, a yw'n gallu sicrhau bod y Llywodraeth yn barod i oedi, os bydd angen, hyd nes y gwyddom beth fydd canlyniad achos y Goruchaf Lys?
English: Well, Dirprwy Lywydd, Welsh interest at the Supreme Court were defended by my colleague the Counsel General, who intervened to make sure that, where there were Welsh interests at stake, the Supreme Court was well informed about them. Of course, I don't agree with the Member that we would be left unprotected were we to repeal the continuity Bill, because we have an inter-governmental agreement that we entered into with the UK Government that, we believe, provided us with an alternative and, indeed, preferable set of protections in the circumstances that the continuity Act was designed to address.
Welsh: Wel, Ddirprwy Lywydd, amddiffynnwyd buddiannau Cymru yn y Goruchaf Lys gan fy nghyd-Aelod, y Cwnsler Cyffredinol, a ymyrrodd i sicrhau, lle roedd buddiannau Cymru yn y fantol, fod y Goruchaf Lys yn ymwybodol iawn ohonynt. Wrth gwrs, nid wyf yn cytuno â'r Aelod y byddem yn ddiamddiffyn pe baem yn diddymu'r Bil parhad, gan ein bod wedi ymrwymo i gytundeb rhynglywodraethol gyda Llywodraeth y DU sy'n rhoi dewis amgen inni yn ein tyb ni, ac yn wir, set well o amddiffyniadau yn yr amgylchiadau y lluniwyd y Ddeddf parhad i fynd i'r afael â hwy.
English: Well, Dirprwy Lywydd, the Member answered his own question, didn't he? Because, as he pointed out in his closing remarks, the inter-governmental agreement is not engaged in relation to the shared prosperity fund. The inter-governmental agreement covers those items set out in the withdrawal Bill that potentially, and in the future - because, remember, not a single power has left Wales as a result of the agreement - . There was a list of powers that were engaged by it that did not include, as the Member himself said, this area. So, he's brought two things together that do not have, in my mind, the connection he seeks to draw between them. The asymmetrical nature of protective shields has already been introduced by the Scottish Government's decision not to be a party to the inter-governmental agreement. Our view was that it provided, in relation to those matters covered by it, sufficient protections for us to be able to proceed in the way that we did. The Scottish Government took a different view. Consistent with the inter-governmental agreement, we are looking for an opportunity to bring forward a vote to the floor of the Assembly in the way that I described in answer to an earlier question.
Welsh: Wel, Ddirprwy Lywydd, fe atebodd yr Aelod ei gwestiwn ei hun, oni wnaeth? Oherwydd, fel y nododd yn ei sylwadau wrth orffen, nid yw'r cytundeb rhynglywodraethol yn gweithredu yng nghyswllt y gronfa ffyniant gyffredin. Mae'r cytundeb rhynglywodraethol yn cynnwys yr eitemau a nodir yn y Bil ymadael sydd, o bosibl, ac yn y dyfodol - oherwydd, cofiwch, nid oes unrhyw rym wedi gadael Cymru o ganlyniad i'r cytundeb - . Cafwyd rhestr o bwerau a oedd yn gweithredu drwyddo nad oedd yn cynnwys hyn, fel y dywedodd yr Aelod ei hun. Felly, mae wedi dwyn dau beth ynghyd nad oes ganddynt y cysylltiad y mae'n ceisio'i wneud rhyngddynt yn fy marn i. Mae natur anghymesur y tariannau amddiffynnol eisoes wedi'i chyflwyno gan benderfyniad Llywodraeth yr Alban i beidio ag ymrwymo i'r cytundeb rhynglywodraethol. Ein safbwynt ni oedd ei fod yn darparu, mewn perthynas â'r materion a weithredir drwyddo, digon o amddiffyniadau i ni allu bwrw ymlaen yn y ffordd y gwnaethom. Roedd safbwynt Llywodraeth yr Alban yn wahanol. Yn unol â'r cytundeb rhynglywodraethol, rydym yn chwilio am gyfle i gyflwyno pleidlais ar lawr y Cynulliad yn y ffordd a ddisgrifiais wrth ateb cwestiwn cynharach.
English: Diolch. Cabinet Secretary, I'd like to ask you about procurement. When the National Procurement Service was first created back in 2013, your predecessor, the Minister Jane Hutt, described the NPS as a 'very Welsh way to meet Welsh business needs but also value for money for the Welsh pound'. Since then, however, the NPS has made significant losses and has had to be bailed out by Ministers, ultimately leading to the decision by the Welsh Government to scrap the NPS altogether. Can I ask you to outline what you believe to be the core factors that have contributed to the failure of the NPS? Does this not constitute a serious and significant blow to the Welsh Government's overall programme for policy, given the importance of procurement and the NPS within the economic action plan?
Welsh: Diolch. Ysgrifennydd y Cabinet, hoffwn eich holi ynglŷn â chaffael. Pan grëwyd y Gwasanaeth Caffael Cenedlaethol yn gyntaf yn ôl yn 2013, disgrifiodd eich rhagflaenydd, y Gweinidog Jane Hutt, y Gwasanaeth Caffael Cenedlaethol fel 'ffordd Gymreig iawn o ddiwallu anghenion busnes Cymru ond hefyd gwerth am arian am y bunt Gymreig'. Ers hynny, fodd bynnag, mae'r Gwasanaeth Caffael Cenedlaethol wedi gwneud colledion sylweddol a bu'n rhaid i Weinidogion ei achub, ac yn y pen draw mae hynny wedi arwain at benderfyniad gan Lywodraeth Cymru i gael gwared ar y Gwasanaeth Caffael Cenedlaethol yn gyfan gwbl. A gaf fi gofyn i chi amlinellu beth yn eich barn chi yw'r ffactorau craidd sydd wedi cyfrannu at fethiant y Gwasanaeth Caffael Cenedlaethol? Onid yw hon yn ergyd ddifrifol a sylweddol i raglen bolisi gyffredinol Llywodraeth Cymru, o gofio pwysigrwydd caffael a'r Gwasanaeth Caffael Cenedlaethol yn y cynllun gweithredu economaidd?
English: Of course, I don't accept for a moment the proposition of the question because NPS has not been a failure. Since it was introduced, the proportion of Welsh public procurement spend going to Welsh-based companies has gone up from 35 to 50 per cent. Of the 22,000 contracts that have been let through Sell2Wales, two thirds of those go to Welsh suppliers and three quarters of those are Welsh small and medium-sized enterprises, and that is as a result of the work that NPS has done in all parts of Wales. There are many other things that we could identify that rebound to the credit of NPS, in particular what it has done in driving up community benefits from contracts that are now let to Welsh suppliers. What has happened, Dirprwy Lywydd, is that circumstances have changed. The needs of our users of NPS have changed. They have come to us as a Welsh Government to say that they believe that there is more that they could do if a service were more regionally and locally based, and they've made a convincing case on that. And Brexit casts a new set of possibilities for public procurement in the future, and it was in that context that I asked for a review of NPS to be undertaken and that is what led to the decisions that I announced to this Assembly in September.
Welsh: Wrth gwrs, nid wyf am eiliad yn derbyn yr hyn y mae'r cwestiwn yn ei ddweud gan nad yw'r Gwasanaeth Caffael Cenedlaethol wedi bod yn fethiant. Ers ei gyflwyno, mae cyfran y gwariant Cymreig ar gaffael cyhoeddus sy'n mynd i gwmnïau yng Nghymru wedi codi o 35 i 50 y cant. O'r 22,000 o gontractau sydd wedi'u gosod drwy GwerthwchiGymru, mae dwy ran o dair ohonynt yn mynd i gyflenwyr Cymreig ac mae tri chwarter y rheini'n fusnesau bach a chanolig Cymreig, a hynny o ganlyniad i'r gwaith y mae'r Gwasanaeth Caffael Cenedlaethol wedi'i wneud ym mhob rhan o Gymru. Mae llawer o bethau eraill y gallem eu nodi sy'n glod i'r Gwasanaeth Caffael Cenedlaethol, yn enwedig yr hyn a wnaeth drwy gynyddu'r manteision cymunedol yn sgil contractau sydd bellach wedi'u gosod i gyflenwyr o Gymru. Yr hyn sydd wedi digwydd, Ddirprwy Lywydd, yw bod amgylchiadau wedi newid. Mae anghenion defnyddwyr y Gwasanaeth Caffael Cenedlaethol wedi newid. Maent wedi dod atom ni fel Llywodraeth Cymru i ddweud wrthym eu bod yn credu y gallent wneud mwy pe bai'r gwasanaeth ar gael ar sail fwy rhanbarthol a lleol, ac maent wedi dadlau achos cryf dros hynny. Ac mae Brexit yn cyflwyno set newydd o bosibiliadau ar gyfer caffael cyhoeddus yn y dyfodol, ac yn cyd-destun hwnnw, gofynnais am adolygiad o'r Gwasanaeth Caffael Cenedlaethol a dyna a arweiniodd at y penderfyniadau a gyhoeddais i'r Cynulliad hwn ym mis Medi.